CELEX: 52011PC0258
Language: lt
Date: 2011-05-06
Title: Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2010/022 DK/LM Glasfiber“)

|
			
		
		
		52011PC0258
		
			EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2010/022 DK/LM Glasfiber“) Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų skyrimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Danijos paraiška „EGF/2010/022 DK/LM Glasfiber“) /* KOM/2011/0258 galutinis */
			
				
		
		
			
			   	AIŠKINAMASIS MEMORANDUMAS
2006 m. gegužės 17 d. Europos
Parlamento, Tarybos ir Komisijos tarpinstitucinio susitarimo dėl
biudžetinės drausmės ir patikimo finansų valdymo[1] 28 punkte numatyta galimybė skirti
Europos prisitaikymo prie globalizacijos padarinių fondo (toliau – EGF)
lėšas, taikant lankstumo mechanizmą, neviršijant viršutinės
metinės 500 mln. EUR ribos ir viršijant atitinkamų
finansinės programos išlaidų kategorijų ribas.
EFG paramai gauti taikomos 2006 m.
gruodžio 20 d. Europos Parlamento ir Tarybos reglamente (EB)
Nr. 1927/2006, įsteigiančiame Europos prisitaikymo prie
globalizacijos padarinių fondą[2],
nustatytos taisyklės.
2010 m. liepos 7 d. Danija
pateikė „EGF/2010/022 DK/LM Glasfiber“ paraišką dėl
finansinės EGF paramos , nes iš Danijos įmonės „LM Glasfiber“ iš
darbo atleisti darbuotojai.
Nuodugniai išnagrinėjusi šią
paraišką Komisija, laikydamasi Reglamento (EB) Nr. 1927/2006
10 straipsnio, padarė išvadą, kad šiame reglamente nustatytos
sąlygos finansinei paramai gauti yra įvykdytos.
PARAIŠKOS SANTRAUKA IR ANALIZĖ
 Pagrindiniai duomenys ||   
 EGF nuorodos Nr. || EGF/2010/022 
 Valstybė narė || Danija 
 2 straipsnio || a) punktas 
 Pagrindinė įmonė || „LM Glasfiber“ 
 Tiekėjai ir tolesnės gamybos grandies įmonės || 0 
 Ataskaitinis laikotarpis || 2010 01 01–2010 04 30 
 Prie individualių poreikių pritaikytų paslaugų teikimo pradžia || 2010 08 01 
 Paraiškos data || 2010 07 07 
 Atleistų darbuotojų skaičius ataskaitiniu laikotarpiu || 651 
 Atleistų darbuotojų skaičius prieš ataskaitinį laikotarpį ir po jo || 999 
 Bendras atleistų darbuotojų skaičius || 1 650 
 Atleistų darbuotojų, kuriems numatyta parama, skaičius || 825 
 Prie individualių poreikių pritaikytoms paslaugoms skirtos lėšos, EUR || 9 191 946 
 EGF paramai įgyvendinti skirtos lėšos[3], EUR   || 419 463 
 EGF paramai įgyvendinti skirtos lėšos, proc. || 4,36 
 Visa suma, EUR || 9 611 409 
 EGF parama, EUR (65 proc.) || 6 247 415 
1.                      
Paraiška Komisijai pateikta 2010 m. liepos
7 d., o papildoma informacija teikta iki 2011 m. vasario 3 d.
2.                      
Paraiška atitinka Reglamento (EB)
Nr. 1927/2006 2 straipsnio a punkte nustatytas EGF paramos
skyrimo sąlygas ir buvo pateikta per to reglamento 5 straipsnyje
nustatytą 10 savaičių laikotarpį.
Darbuotojų atleidimo sąsaja su
esminiais pasaulio prekybos sistemos struktūriniais pokyčiais
dėl globalizacijos ar pasaulinės finansų ir ekonomikos
krizės
3.                      
Siekdama nustatyti darbuotojų atleidimų
ir su globalizacija susijusių esminių pasaulio prekybos sistemos
struktūrinių pokyčių sąsają, Danija teigia, kad
ES vėjo turbinų gamybos pramonė, kuri įtraukta į NACE
(2 red.) 28 skyrių („Niekur kitur nepriskirtų mašinų ir
įrangos gamyba“) rimtai nukentėjo nuo pasaulio prekybos sistemos
pokyčių, visų pirma dėl reikšmingo ES rinkos dalies
sumažėjimo. Danija aiškina, kad nors Europos vėjo turbinų gamyba
per paskutinius kelis metus padidėjo, pasaulio vėjo turbinų
rinka plėtojosi sparčiau, ypač Azijoje ir Šiaurės
Amerikoje.
4.                      
Danija remiasi Pasaulio vėjo energijos tarybos
paruošta 2009 m. Pasaulio vėjo energijos ataskaita, iš kurios matyti,
kad vėjo pramonė sparčiausiai plėtojosi Azijoje ir
Šiaurės Amerikoje, o Europa jau nebėra pasaulio vėjo energijos
sektoriaus centras. Šiai pramonei sparčiai besiplėtojant pasaulyje,
Europos bendrojo pajėgumo dalis 2006–2009 m. sumažėjo nuo
65,5 proc. iki 47,9 proc. Ši sritis sparčiausiai vystosi
Azijoje: 2009 m. joje buvo gaminama 40,4 proc. naujos vėjo energijos
(palyginus su 18,1 proc. 2004 m.), tuo tarpu Europoje šis
skaičius 2004–2009 m. sumažėjo nuo 70,7 proc. iki vos
27,3 proc. 
(Šaltinis: 2009 m. Pasaulio vėjo
energijos ataskaita, Pasaulio vėjo energijos taryba (angl. WWEA))
5.                      
Tiek mažesnės darbo sąnaudos, tiek
nemažos didelių vėjo turbinų dalių gabenimo išlaidos
verčia Europos gamintojus perkelti gamybą arčiau
dinamiškiausių galutinio vartotojo rinkų, kad užtikrintų jos
konkurencingumą ir padėtį rinkoje. Dėl to vis mažiau
vėjo turbinų gaminama ES. „LM Glasfiber“ savo veiklą
perkėlė į Kiniją, kur geresnės vėjo energijos
sektoriaus perspektyvos ir sparčiai vystosi rinka. Įmonė
padidino gamybos pajėgumus Kinijoje statydama naujas gamyklas ir
bendradarbiaudama su pagrindiniais Azijos rinkos dalyviais. 2009 m. buvo
atidarytos gamyklos Kinijos Sindziango regione ir pakrantės mieste
Cinhuangdao. 
6.                      
Be to, po finansų ir ekonominės
krizės susidariusi nauja ekonominė padėtis 2009 m.
neigiamai paveikė ES vėjo energijos pramonę. Todėl tais
metais staigiai sumažėjo užimtumas Danijos vėjo energijos
pramonės srityje ir jos apyvarta.
Duomenys apie atleistų
darbuotojų skaičių ir 2 straipsnio a punkto
kriterijų laikymasis
7.                      
Šią paraišką Danija pateikė
remdamasi Reglamento (EB) Nr. 1927/2006 2 straipsnio a punkte
nustatytais intervencijos kriterijais, pagal kuriuos per keturių
mėnesių laikotarpį iš darbo valstybės narės
įmonėje atleistų darbuotojų skaičius turi būti ne
mažesnis kaip 500, įskaitant darbuotojus, kuriuos atleido jos
tiekėjai ir tolesnės gamybos grandies įmonės.
8.                      
Paraiškoje nurodomas 651 įmonėje „LM
Glasfiber“ per keturių mėnesių ataskaitinį laikotarpį
nuo 2010 m. sausio 1 d. iki 2010 m. balandžio 30 d. iš
darbo atleistas darbuotojas ir 976 prieš ataskaitinį laikotarpį
atleisti darbuotojai bei 23 po ataskaitinio laikotarpio, tačiau ta
pačia kolektyvinio atleidimo tvarka atleisti darbuotojai. Atleistų
darbuotojų skaičius apskaičiuotas pagal Reglamento (EB)
Nr. 1927/2006 2 straipsnio antros pastraipos pirmą
įtrauką. 
Paaiškinimas apie nenumatytą šio
darbuotojų atleidimo pobūdį
9.                      
Danijos valdžios institucijos teigia, kad,
atsižvelgiant į nuolatinę vėjo energijos sektoriaus
plėtrą, kolektyvinis „LM Glasfiber“ darbuotojų atleidimas buvo
netikėtas. Jos ir toliau tvirtina, kad dėl staigaus paklausos
sumažėjimo ES rinkoje ir didelio bei stabilaus Azijos rinkos augimo,
įmonei neliko kitos išeities, kaip sumažinti gamyklų
skaičių Europoje ir perkelti jas į besivystančią
Kinijos rinką. Todėl „LM Glasfiber“ užmezgė strateginę
partnerystę su Kinijos vėjo turbinų gamintoja „Goldwind Science
and Technology Co“ ir atidarė dvi gamyklas Kinijoje – Sindziango regione
ir Cinhuangdao mieste. 
Darbuotojus atleidusios įmonės
ir darbuotojai, kuriems numatyta parama 
10.                  
Paraiškoje nurodoma, kad iš „LM Glasfiber“ iš viso
atleista 1 650 darbuotojų, iš kurių 651 atleistas per
ataskaitinį laikotarpį, 976 atleisti prieš, o 23 – po
ataskaitinio laikotarpio, tačiau pagal Reglamento (EB) Nr. 1927/2006
3a straipsnio b punktą laikomi atitinkančiais reikalavimus
paramai gauti. Danija numato, kad parama iš EGF lėšų bus suteikta
50 % (825) atleistų darbuotojų. Tikimasi, kad likusieji
50 % savo iniciatyva suras darbą ir parama iš EGF lėšų
nebus reikalinga. 
11.                  
Remtinų darbuotojų pasiskirstymas:
 Kategorija || Skaičius || Procentinė dalis 
 Vyrai || 606 || 73,45 
 Moterys || 219 || 26,55 
 ES piliečiai || 825 || 100,00 
 Ne ES piliečiai || 0 || 0 
 15–24 m. asmenys || 84 || 10,18 
 25–54 m. asmenys || 655 || 79,39 
 55–64 m. asmenys || 79 || 9,58 
 Vyresni nei 64 m. asmenys || 7 || 0,85 
12.                  
Darbuotojų pasiskirstymas pagal profesines
kategorijas:
 Kategorija || Skaičius || Procentinė dalis 
 Įstatymų leidėjai, vyresnieji pareigūnai ir vadovai || 1 || 0,12 
 Specialistai || 2 || 0,24 
 Technikai ir jaunesnieji specialistai || 93 || 11,27 
 Administracijos tarnautojai || 24 || 2,91 
 Kvalifikuoti darbininkai ir amatininkai || 17 || 2,06 
 Nekvalifikuoti darbininkai || 688 || 83,40 
13.                  
Pagal Reglamento (EB) Nr. 1927/2006
7 straipsnį Danija patvirtino, kad įvairiais EGF paramos
įgyvendinimo etapais, ypač suteikiant teisę gauti EGF
paramą, taikė ir toliau taikys moterų ir vyrų lygybės
bei nediskriminavimo principus.
Susijusios teritorijos ir jos valdžios
institucijų ir suinteresuotųjų šalių aprašymas
14.                  
Gamyklos uždaromos Lunderskove ir Hameleve Koldingo
ir Haderslevo savivaldybėse ir palei Vajeno ribą. Taigi, teritorija,
kurioje atleidžiami darbuotojai, susijusi su šiomis trimis savivaldybėmis
Danijos pietuose (Sidanmarke). Ši teritorija taip pat yra Trekanteno
(Trikampio) teritorijoje, kuri Danijos ekonomikoje užima svarbią
vietą. 
15.                  
Minėtoje teritorijoje paprastai buvo
plėtojami žemės ūkio, gamybos ir transporto sektoriai.
Pramonė sparčiai augo, tačiau šis augimas buvo susijęs su
kitų sektorių, tokių kaip transportas ir gamyba, nuosmukiu.
Teritorijoje laipsniškai mažėjo užimtumas maisto gamybos, o po to ir
logistikos bei transporto sektoriuose. XX a. paskutiniojo dešimtmečio
pradžioje šioje teritorijoje pradėta vystyti pažangiosios energijos
gamyba, ypač vėjo turbinų statyba. Vėjo turbinų
pramonė suteikė postūmį keliems pramonės sektoriams ir
dėl to padidėjo energijos sektoriaus darbuotojų skaičius. 
16.                  
Haderslevą, Koldingą ir Vajeną
sudaro trys nepriklausomos savivaldybės, kurių kiekvienos
vietinė miesto taryba yra Sidanmarke. Kitos suinteresuotosios šalys –
susijusių vietovių regioninės valdžios institucijos bei švietimo
ir mokymo įstaigos. 
Tikėtinas darbuotojų atleidimo
poveikis vietos, regiono ar šalies užimtumui
17.                  
Danija teigia, kad dėl globalizacijos
daugybė regiono įmonių sumažino gamybą ir dėl to
padidėjo nedarbas. Pagal Danijos statistiką nedarbas Trekanteno
regione 2008–2009 m. padidėjo 25 proc. Uždarius dvi „LM Glasfiber“
gamyklas Lunderskove ir Hameleve, nedarbo lygis regione smarkiai padidėjo.
Tai ypač paveikė žemos kvalifikacijos darbuotojus. Užimtumas per
pastaruosius metus labai sumažėjo visoje Danijoje: nedarbas
2008–2010 m. padidėjo nuo 3,3 proc. iki 8,2 proc.
18.                  
Po kolektyvinio „LM Glasfiber“ darbuotojų
atleidimo, regione neapvyko sukurti pakartotinio įdarbinimo galimybių
Danijos manymu, ši sritis neatsigaus net po krizės, nes daugiausia
užsakymų teikiama Tolimiesiems Rytams, kur išlaidos mažesnės.
Nepersikvalifikavusiems ir negavusiems papildomos paramos darbuotojams kyla
pavojus ilgą laiką likti be darbo. 
19.                  
Danijos Vėjo pramonės asociacijos
teigimu, užimtumas vėjo energijos sektoriuje 2009 m. sumažėjo
net 13 proc. (nuo bendro vidutinio 28 400 darbuotojų skaičiaus
iki 24 700). 
Suderintas finansuotinų prie
individualių poreikių pritaikytų paslaugų paketas ir
numatomos jo sąnaudos, įskaitant jo ir struktūrinių
fondų finansuojamų veiksmų tarpusavio papildomumą
20.                  
Danija siūlo paramos atleistiems darbuotojams
priemonių paketą, kurį, po pagrindinio mokymo ir informacinio
susitikimo, sudaro trys pagrindinės veiklos kryptys: švietimas ir mokymas;
užimtumo skatinimo priemonės; pagalbos priemonės pradedant
verslą. Paketu siekiama atsižvelgti į darbuotojų išsilavinimo
lygį, gebėjimą būti judiems ir į esamas ar
tikėtinas galimybes įsidarbinti šiame regione. Pagrindinis mokymas ir
informacinis susitikimas skirtas visiems darbuotojams, kuriems numatyta parama,
tačiau kitos pakete numatytos priemonės gali būti skirtos
mažesniam darbuotojų skaičiui, o kai kurie šie darbuotojai galės
pasinaudoti daugiau nei viena tinkama priemone. 
21.                  
Pirminis pagrindinis mokymas ir informacinis
susitikimas rengiamas siekiant kiekvienam darbuotojui individualiai
parinkti geriausią alternatyvą. Kiekvienam darbuotojui, kuriam
numatyta parama, siūlomas pagrindinis grupinis mokymas ir individualus
mokymas, kurio tikslas – nustatyti gebėjimus ir jiems pritaikyti
tinkamiausias turimas darbo rinkos priemones. Apskaičiuotos išlaidos
vienam darbuotojui – 1 610,74 EUR. 
22.                  
Veiklos kryptį „Švietimas ir mokymas“ sudaro
penki atskiri veiksmai. Šie veiksmai papildo Koldingo, Vajeno ir Haderslevo
parengtą augimo planą. Naujos įmonės bus steigiamos tose
srityse, kuriose regionas jau turi tvirtus verslo, žinių ir
įgūdžių pamatus: 
Papildomas turizmo srities mokymas. Numatoma, kad pagal šią priemonę parama bus skirta
100 atleistų darbuotojų, o šios priemonės išlaidos vienam
darbuotojui sudaro apie 4 026,85 EUR. Šia priemone siekiama suteikti
darbuotojams gebėjimų, kurie reikalingi augančiame regiono
turizmo sektoriuje, įskaitant rinkodaros, prekės ženklo kūrimo,
paslaugų ir verslo administravimo srities gebėjimus. 
Papildomas energijos technologijų
srities mokymas. Numatoma, kad pagal šią
priemonę parama bus skirta 100 atleistų darbuotojų, o šios
priemonės išlaidos vienam darbuotojui sudaro apie 4 026,85 EUR.
Danija daugiausia dėmesio skiria alternatyvios tvarios energijos gamybos
vystymui, todėl reikia perkvalifikuoti darbuotojus energijos sektoriuje.
Siūloma išlavinti reikiamus darbuotojų įgūdžius ir
pagerinti tam tikrą kompetenciją turinčių darbuotojų
žinias bei patirtį atitinkamoje srityje glaudžiai bendradarbiaujant su
regiono darbdaviais.
Papildomas dizaino srities mokymas. Numatoma, kad pagal šią priemonę parama bus skirta
100 atleistų darbuotojų, o šios priemonės išlaidos vienam
darbuotojui sudaro apie 4 026,85 EUR. Siūloma darbuotojus mokyti
dizaino, kad šiuos įgūdžius būtų galima panaudoti gamyboje,
ypač MVĮ. Mokymo metu dalyviai gaus žinių apie dizaino
pritaikymą pramonės, produktų kūrimo, prekės ženklo
kūrimo srityse ir vartojimo tendencijas. 
Papildomas maisto pramonės srities
mokymas. Numatoma, kad pagal šią priemonę
parama bus skirta 100 atleistų darbuotojų, o šios priemonės
išlaidos vienam darbuotojui sudaro apie 4 026,85 EUR. Mokymo tikslas
– išugdyti reikiamus įgūdžius ir suteikti žinių, reikalingų
darbui sveiko maisto srityje, įskaitant prekių ženklinimą,
mitybos rekomendacijas ir t. t. Dėl regione esančių mažų ir
didesnių maisto gamintojų, o taip pat aprūpinimo maistu ir
gėrimais paslaugų, didžiausias dėmesys bus skiriamas tarp maisto
ir sveikatos sąsajai, kaip pagrindui naujoms verslo galimybėms. 
Jaunimo skatinimas siekti mokslo ir
jį tęsti. Numatoma, kad pagal šią
priemonę parama bus skirta 100 atleistų darbuotojų, o šios
priemonės išlaidos vienam darbuotojui sudaro apie 6 711,41 EUR.
Šia priemone siekiama paskatinti vėl mokytis jaunesnius atleistus darbuotojus,
kuriems reikalinga papildoma parama, įskaitant orientavimą ir
materialinę bei finansinę paramą, kuria būtų
palengvintas perėjimas iš darbo rinkos į mokslo įstaigą.

Papildomas skaitymo arba rašymo mokymas. Numatoma, kad pagal šią priemonę parama bus skirta
350 atleistų darbuotojų, o šios priemonės išlaidos vienam
darbuotojui sudaro apie 2 684,56 EUR. Darbuotojams, kurių
išsilavinimo lygis labai mažas, bus siūlomas pataisomasis mokymas
skaityti, rašyti ir matematikos, kad jie galėtų pasinaudoti kitomis
švietimo ir užimtumo galimybėmis.
23.                  
Pagal veiklos kryptį „Užimtumo skatinimo
priemonės“ siūloma viena priemonė:
Mokymas įmonėse. Numatoma, kad pagal šią priemonę parama bus skirta
300 atleistų darbuotojų, o šios priemonės išlaidos vienam
darbuotojui sudaro apie 4 026,85 EUR. Siekiant palengvinti pakartotinę
bedarbių integraciją į darbo rinką, šia priemone
siūlomas mokymas darbo vietoje, ypač MVĮ, ypatingą
dėmesį skiriant tiems gebėjimams, kurie reikalingi šiose
įmonėse. 
24.                  
Veiklos kryptį „Pagalbos priemonės
pradedant verslą“ sudaro du atskiri veiksmai:
Verslumo kursai.
Numatoma, kad pagal šią priemonę parama bus skirta
40 atleistų darbuotojų, o šios priemonės išlaidos vienam
darbuotojui sudaro apie 5 637,58 EUR. Šešių savaičių
kursus sudarys įvadas į verslo planavimą, įmonės
orientavimą, vadybą ir apskaitą, o jo pabaigoje dalyviai
turės parengti verslo planą.
Nuolatinis verslininkų konsultavimas
ir kuravimas. Numatoma, kad pagal šią
priemonę parama bus skirta 10 atleistų darbuotojų, o šios
priemonės išlaidos vienam darbuotojui sudaro apie 1 342,30 EUR.
Siekiant padėti naujiesiems verslininkams sėkmingai dirbti, šia
priemone siūloma verslininkus nuolat konsultuoti ir kuruoti. Kiekvienai
naujai įsteigtai įmonei bus skirtas kuratorius, turintis žinių
apie reikiamą sektorių, kuris reguliariai konsultuos verslininką.
Planuojama, kad kuravimo sistema veiks vienerius metus, tuo pat metu planuojama
steigti augančių ir galinčių sparčiai augti verslo
sektorių tinklo grupes, kuriose naujieji verslininkai galėtų
susitikti, diskutuoti ir bendradarbiauti.
25.                  
Visiems remtiniems darbuotojams kasdien bus
teikiama finansinė parama (apie 3 872,28 EUR vienam
darbuotojui) skatinti juos naudotis priemonėmis. Parama bus teikiama viso
mokymosi metu ir bus sudėtinė aktyvių darbo rinkos
priemonių dalis. 
26.                  
Prie paraiškoje nurodytų EGF paramai
įgyvendinti skirtų lėšų pagal Reglamento (EB)
Nr. 1927/2006 3 straipsnį priskiriama parengiamoji veikla,
valdymas, informavimas ir viešinimas bei kontrolės veikla.
27.                  
Danijos valdžios institucijų nurodytos
individualiems poreikiams pritaikytos paslaugos – tai aktyvios darbo rinkos
priemonės, priskiriamos prie remtinų veiksmų, kaip
apibrėžta Reglamento (EB) Nr. 1927/2006 3 straipsnyje. Danijos
valdžios institucijų skaičiavimu, bendros šių paslaugų
išlaidos yra 9 191 946 EUR, o EGF paramai įgyvendinti skirtos
lėšos – 419 463 EUR (4,36 proc. visos sumos). Bendra iš EGF
prašomos paramos suma yra 6 247 415 EUR (65 proc. visų
išlaidų).
 Veiksmai || Numatytas remtinų darbuotojų skaičius || Numatytos išlaidos vienam remtinam darbuotojui (EUR) || Bendros išlaidos* (bendras EGF ir nacionalinis finansavimas) (EUR) 
 Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa) 
 Pagrindinis mokymas ir informacinis susitikimas || 825 || 1 610,74 || 1 328 859 
 Švietimas ir mokymas ||   ||   ||   
 Papildomas turizmo srities mokymas || 100 || 4 026,85 || 402 685 
 Papildomas energijos technologijų srities mokymas || 100 || 4 026,85 || 402 685 
 Papildomas dizaino srities mokymas || 100 || 4 026,85 || 402 685 
 Papildomas maisto pramonės srities mokymas || 100 || 4 026,85 || 402 685 
 Jaunimo skatinimas siekti mokslo ir jį tęsti || 100 || 6 711,41 || 671 141 
 Papildomas skaitymo arba rašymo mokymas || 350 || 2 684,56 || 939 596 
 Užimtumo skatinimo priemonės ||   ||   ||   
 Mokymas įmonėse || 300 || 4 026,85 || 1 208 054 
 Pagalbos priemonės pradedant verslą ||   ||   ||   
 Verslumo kursai || 40 || 5 637,58 || 225 503 
 Nuolatinis verslininkų konsultavimas ir kuravimas || 10 || 1 342,30 || 13 423 
 Finansinė parama || 825 || 3 872,28 || 3 194 630 
 Prie individualių poreikių pritaikytos paslaugos – tarpinė suma ||   || 9 191 946   
 EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) 
 Parengiamoji veikla ||   || 62 919 
 Valdymas ||   || 209 732 
 Informavimas ir viešinimas ||   || 62 919 
 Kontrolės veikla ||   || 83 893 
 EGF paramai įgyvendinti skirtos lėšos – tarpinė suma ||   || 419 463 
 Bendros numatytos išlaidos ||   || 9 611 409 
 EGF parama (65 proc. visų išlaidų) ||   || 6 247 415 
* Bendra suma netiksli dėl DKK
keitimo kurso ir vienam darbuotojui tenkančių išlaidų
suapvalinimo.
28.                  
Danija patvirtina, kad aprašytos priemonės
papildo iš struktūrinių fondų finansuojamus veiksmus. 
Data, kada nukentėjusiems
darbuotojams pradėta arba planuojama pradėti teikti prie
individualių poreikių pritaikytas paslaugas
29.                  
Individualiems poreikiams pritaikytas paslaugas,
skirtas nukentėjusiems darbuotojams ir įtrauktas į
suderintų priemonių paketą, kurį siūloma bendrai
finansuoti iš EGF, Danija pradėjo teikti 2010 m. rugpjūčio
1 d. Todėl ši data laikoma laikotarpio, kuriuo iš EGF gali būti
skiriama parama, pradžia.
Konsultacijų su socialiniais
partneriais tvarka
30.                  
Kartu su įvairiais socialiniais partneriais,
įskaitant pramonės asociacijas, profesines sąjungas bei mokymo
ir švietimo įstaigas, Pietų Danijos regionas ir Vajeno, Koldingo bei
Haderslevo savivaldybės drauge parengė paraišką. Buvo rengiami
bendri susitikimai aptarti išsamią pereinamojo laikotarpio plano strategiją.

31.                  
Danijos valdžios institucijos patvirtino, kad buvo
laikytasi nacionaliniuose ir Bendrijos teisės aktuose nustatytų su
kolektyviniu atleidimu susijusių reikalavimų.
Informacija apie veiksmus, kurie yra
privalomi pagal nacionalinius teisės aktus arba kolektyvines sutartis
32.                  
Atsižvelgdamos į Reglamento (EB)
Nr. 1927/2006 6 straipsnyje nustatytus kriterijus Danijos valdžios
institucijos savo paraiškoje:
·      patvirtino, kad EGF finansinė parama nepakeičia
priemonių, kurias įmonės privalo taikyti pagal nacionalinius
teisės aktus arba kolektyvines sutartis;
·      įrodė, kad veiksmais parama teikiama atskiriems darbuotojams
ir nenaudojama įmonėms arba sektoriams restruktūrizuoti;
·      patvirtino, kad nurodytiems tinkamiems finansuoti veiksmams neteikiama
pagalba pagal kitas Bendrijos finansines priemones.
Valdymo ir kontrolės sistemos 
33.                  
Danija pranešė Komisijai, kad finansinę
paramą valdys ir prižiūrės tos pačios institucijos, kurios
atsakingos už Europos socialinio fondo paramą, ir kurias valdo taip pat ir
Danijos įmonių ir statybos valdyba (EBST). Kitas tos pačios
institucijos padalinys bus paskirtas tvirtinančiąja institucija.
Audito institucija bus Danijos įmonių ir statybos valdybos ES
finansavimo kontrolės tarnyba. 
Finansavimas
34.                  
Remiantis Danijos paraiška, siūloma EGF parama
suderintam prie individualių poreikių pritaikytų paslaugų
paketui finansuoti yra 6 247 415 EUR, o tai sudaro 65 proc.
visų išlaidų. Komisijos siūlomas asignavimas iš Fondo
pagrįstas Danijos pateikta informacija.
35.                  
Atsižvelgdama į didžiausią galimą
EGF finansinės paramos sumą pagal Reglamento (EB) Nr. 1927/2006
10 straipsnio 1 dalį, taip pat į asignavimų
perskirstymo mastą, Komisija siūlo visai minėtai sumai,
skirtinai pagal finansinės programos 1a išlaidų kategoriją,
panaudoti EGF lėšas.
36.                  
Skyrus siūlomą finansinės paramos
sumą, EGF liks daugiau nei 25 proc. numatytos didžiausios
metinės sumos, kurią galima skirti asignavimams per paskutinius
keturis metų mėnesius, kaip reikalaujama pagal Reglamento (EB)
Nr. 1927/2006 12 straipsnio 6 dalį.
37.                  
Teikdama šį pasiūlymą skirti EGF
lėšas, Komisija pradeda supaprastintą trišalę
procedūrą pagal 2006 m. gegužės 17 d. tarpinstitucinio
susitarimo 28 punktą, kad poreikį panaudoti EGF lėšas ir
reikalingą sumą suderintų su abiem biudžeto valdymo
institucijomis. Komisija ragina tą biudžeto valdymo instituciją, kuri
pirmoji tinkamu politiniu lygmeniu susitars dėl lėšų skyrimo
pasiūlymo projekto, pranešti kitai biudžeto valdymo institucijai ir
Komisijai apie savo ketinimus. Jeigu viena iš dviejų biudžeto valdymo
institucijų nepritars, bus rengiamas oficialus trišalis susitikimas.
38.                  
Komisija atskirai pateikia lėšų
perkėlimo prašymą, siekdama į 2011 m. biudžetą
įtraukti specialiuosius įsipareigojimų ir mokėjimų
asignavimus, kaip nurodyta 2006 m. gegužės 17 d. tarpinstitucinio
susitarimo 28 punkte.
Mokėjimų asignavimų
šaltiniai 
39.                  
2011 m. biudžete numatyti 47 608 950 EUR
mokėjimų asignavimai biudžeto eilutėje 04.0501 „Europos
prisitaikymo prie globalizacijos padarinių fondas (EGF)“. Ši biudžeto
eilutė bus panaudojama pagal šią paraišką reikalingai
6 247 415 EUR sumai padengti.
Pasiūlymas
EUROPOS PARLAMENTO IR TARYBOS SPRENDIMAS
dėl Europos prisitaikymo prie
globalizacijos padarinių fondo lėšų skyrimo pagal 2006 m.
gegužės 17 d. Europos Parlamento, Tarybos ir Komisijos
tarpinstitucinio susitarimo dėl biudžetinės drausmės ir patikimo
finansų valdymo 28 punktą (Danijos paraiška „EGF/2010/022 DK/LM
Glasfiber“)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo,
atsižvelgdami į 2006 m. gegužės
17 d. Europos Parlamento, Tarybos ir Komisijos tarpinstitucinį
susitarimą dėl biudžetinės drausmės ir patikimo
finansų valdymo[4],
ypač į jo 28 punktą,
atsižvelgdami į
2006 m. gruodžio 20 d. Europos Parlamento ir Tarybos
reglamentą (EB) Nr. 1927/2006, įsteigiantį Europos
prisitaikymo prie globalizacijos padarinių fondą[5], ypač į jo 12 straipsnio
3 dalį,
atsižvelgdami į Komisijos
pasiūlymą[6],
kadangi:
(1)       Europos prisitaikymo prie
globalizacijos padarinių fondas (toliau – EGF) įsteigtas teikti
papildomą paramą darbuotojams, atleistiems iš darbo dėl su
globalizacija susijusių esminių pasaulio prekybos sistemos
struktūrinių pokyčių, ir padėti jiems vėl
integruotis į darbo rinką.
(2)       EGF taikymo sritis buvo
išplėsta – nuo 2009 m. gegužės 1 d. galima teikti paramos darbuotojams,
atleistiems iš darbo dėl tiesioginio pasaulinės finansų ir
ekonomikos krizės poveikio, paraiškas.
(3)       2006 m. gegužės
17 d. tarpinstituciniame susitarime numatyta galimybė skirti EGF
lėšų, neviršijant viršutinės metinės 500 mln. EUR
ribos.
(4)       2010 m. liepos 7 d.
Danija pateikė paraišką skirti EGF lėšų dėl
darbuotojų atleidimo iš įmonės „LM Glasfiber“ ir ją
papildė iki 2011 m. vasario 3 d. pateikdama papildomos
informacijos. Ši paraiška atitinka finansinei paramai taikomus reikalavimus,
kaip nustatyta Reglamento (EB) Nr. 1927/2006 10 straipsnyje.
Todėl Komisija siūlo skirti 6 247 415 EUR sumą.
(5)       Todėl EGF lėšos
turėtų būti panaudotos finansinei paramai pagal Danijos
pateiktą paraišką suteikti.
PRIĖMĖ ŠĮ
SPRENDIMĄ:
1 straipsnis
2011 finansinių metų Europos
Sąjungos bendrajame biudžete iš Europos prisitaikymo prie globalizacijos
padarinių fondo (EGF) skiriama 6 247 415 EUR
įsipareigojimų ir mokėjimų asignavimų suma.
2 straipsnis
Šis sprendimas skelbiamas Europos
Sąjungos oficialiajame leidinyje.
Priimta [Briuselyje / Strasbūre]
Europos Parlamento vardu                           Tarybos
vardu
Pirmininkas                                                   Pirmininkas
[1]               OL C 139, 2006 6 14, p. 1.
[2]               OL L 406, 2006 12 30, p. 1.
[3]               Laikantis Reglamento (EB) Nr. 1927/2006
3 straipsnio trečios pastraipos nuostatų.
[4]               OL C 139, 2006 6 14, p. 1.
[5]               OL L 406, 2006 12 30, p. 1.
[6]               OL C […], […], p. […].